Publication: Magyar Közlöny
Issue: MK-2008-102 (Year: 2008, Number: 102)
Era: 2004-2010
Section: szóló 1997. évi LXXVIII. törvény (a továbbiakban: Ét.)
Paragraph Index: 71

szóló 1997. évi LXXVIII. törvény (a továbbiakban: Ét.) nem ismer településrendezési tervnek nem minõsülõ, a terület jövõbeni fejlesztését és beépítési lehetõségeit meghatározó tervet, amely jóváhagyását az Ör1. 2. §-a a Városfejlesztési és Környezetvédelmi Bizottság határkörébe utal. Álláspontja szerint egy adott területre hatályos építési szabályzatot az Ét. 7. § (3) bekezdés c) pontja alapján csak rendelettel lehet kihirdetni, bizottsági határozattal nem. A hivatalvezetõ kifogásolta továbbá, hogy az Ör2. egy meghatározott lakásszám fölött az épületekre kiadható építési engedély megadását a Városfejlesztési és Környezetvédelmi Bizottság elõzetes hozzájárulásához kötötte. Ez pedig a jegyzõnek az Ét. 52. § (1) bekezdésében megállapított építésügyi hatósági jogkörét vonja el. A hivatalvezetõ a fentieken túl indítványában utalt arra, hogy a felülvizsgálni kívánt rendeletek esetében az elõre kiszámíthatóság alkotmányos igénye sem teljesülhet, mivel egy önkormányzati bizottság a kérelmezõ által nem ismert mérlegelési szempontok alapján hozza meg döntését. Továbbá ténykérdésként tájékoztatta az Alkotmánybíróságot, hogy az Ör1.-et és az Ör2.-öt a Képviselõ-testület nem az Ét. 9. §-ában meghatározott eljárási rendben alkotta meg. II.

Source: https://magyarkozlony.hu/hivatalos-lapok/564ed59f5517299d787fac2958cfa41d8619bc0a/dokumentumok/6b4131e32d1b19fafafb4eed282970b7f2b8fab5/letoltes